Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 207

10. Az érintett piac fogalma szorosan összefügg a közösségi versenypolitika keretében követett célkitûzésekkel. Így a közösségi fúziókontrollt illetõen, egy termék vagy szolgáltatás kínálatát érintõ szerkezeti változások ellenõrzésének célja olyan erõfölényes pozíció megteremtésének vagy megerõsítésének a megakadályozása, amely a közös piac jelentõs részén a tényleges verseny komoly akadályozását idézné elõ. A közösségi versenyszabályok értelmében erõfölényes pozíciót jelent az, ha egy vállalkozás vagy vállalkozások egy csoportja olyan helyzetbe kerül, hogy versenytársaitól, vevõitõl és végeredményben a fogyasztóitól is érzékelhetõ mértékben függetlenül viselkedik. 3 Ilyen helyzet általában akkor keletkezik, amikor egy adott piacon a kínálat egy jelentõs részét egy vállalkozás vagy vállalkozások egy csoportja adja, feltéve, hogy az értékelésben elemzett egyéb tényezõk (úgymint a piacralépés akadályai, a vevõk reakcióképessége stb.) azonos irányba mutatnak.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes